MLDataScientist/Wikipedia-uzbek-2024-05-01 huggingface dataset:
Nosiruddin Samarqandiy

Nosiruddin Samarqandiy(arabcha:ناصر الدين سمرقندي — Nosiruddin Samarqandiy — Toʻliq ismi:Nosiruddin Abulqosim Muhammad ibn Yusuf Hasaniy Samarqandiy (vafoti 1161-yil)) — mufassir, faqih, so‘fiy, muhaddis va axloqshunos.

Hayoti
Tafsir, hadis va vaʼz ilmi boʻyicha faqih olim boʻlgan Nosiruddin Abulqosim Muhammad ibn Yusuf Hasaniy Samarqandiy Abulqutn nomi bilan tanilgan. Uning tugʻilgan sanasi manbalarda koʻrsatilmagan boʻlsa-da vafoti 556/1161-yilda boʻlganligi manbalarda keltirilgan. Nosiruddin yoshligidan ziyrak va ilmga chanqoq boʻlgan.
Ilmning turli sohalari boʻyicha zamonasining yetuk olimlaridan saboq olgan. Ilk sabogʻini oʻz yurtida olgan olim keyinchalik ilm talabida qator mamlakatlarga safar qilgan. Jumladan, allomaning Bagʻdodda bir qancha vaqt yashagani manbalarda keltiriladi. Bundan tashqari, Imom Nosiruddin 535/1141-yildan 543/1150-yilgacha ilm-fan markazi hisoblangan Marv, Bagʻdod, Makka va Madina shaharlarida boʻlib, koʻplab ustozlardan taʼlim olgan va dunyoning aksar olimlari guvohlik berganidek, musulmon olamidagi mashhur olimlardan biriga aylangan.
Alloma ulamo va imomlarni tanqid qilgan­ligi, ularni qoralab fikr bildirganligi bois, hibsga olinib shu yerda vafot etganligi manbalarda keltiriladi.

Asarlari 
Uning fatvolarga tegishli „Al-multaqotu fi-l-fatovo“ („Saralangan fatvolar“) — asar „Molu-l-fatovo“ („Fatvolar boyligi“) deb ham nomlanib, uni 549/1156-yilda yozib tugatgan.
Bundan tashqari, „Al-multaqotu fi-l-fiqh“ („Fiqhdagi foydalar“), „Masobihu-s-subul“ („Yoʻllarning chiroqlari“), „Jomiʼu-l-fatovo“ („Fatvolar toʻplami“), „Al-fiqhu-n-nofiʼ“ („Foydali fiqh“), „Xulosatu-l-muftiy“ („Muftiy xulosasi“), „Asʼaluh va ajvabah“ („Undan soʻrayman va unga javob beraman“), grammatikaga oid „Bulugʻu-l-irb min tahqiq istioroti-l-arab“ („Arab istioralarini oʻrganishda maqsadga etish“), tafsir faniga oid „Al-ahkom fi-t-tafsir“ („Tafsirdagi hukmlar“), odob-axloq va tasavvufga oid „Riyozatu-l-axloq“, („Xulqlar riyozati“) „Bayon riyoza axloqu-n-nafs“ („Nafs xulqlarining riyozat bayoni“) kabi asarlar tasnif yetib oʻzidan bebaho meros qoldirgan.
Alloma tomonidan taʼlif etilgan asarlarning aksariyati bizgacha yetib kelgan. Qurʼon ilmlari, kalom, fiqh, odob-axloq, grammatika va tarixga doir bu asarlarning qoʻlyozma nusxalari dunyodagi turli kutubxona fondlarida saqlanmoqda.

Asarlari 
 „Al-multaqat fi- l-fatovo“,
 „Molu- l-fatovo“,
 „Al-multaqat fi- l-fiqh“,
 „Masobihu-s-subul“,
 „Jomi’u- l- fatovo“,
 „Al-fiqhu-n-nofi’“,
 „Xulosatu- l- muftiy“,
 „As’aluh va ajvabah“,
 „Bulug‘u- l-irb min tahqiq istioroti- l-arab“,
 „Al-ahkom fi-t-tafsir“,
 „Riyozatu- l-axloq“,
 „Bayon riyoza axloqi-n- nafs“

Adabiyotlar 

 Samarqandlik allomalar

Manbalar 

Samarqandlik allomalar
Olimlar
Islom:Shaxslar
Matthew Macfadyen

David Matthew Macfadyen (talaffuzi: Devid Metyu Makfadyen; 1974-yil 17-oktyabrda tugʻilgan) — ingliz aktyori. Joe Wrightʼning G‘urur va kibr (2005) filmidagi janob Darcy roli bilan shuhrat qozongan. Bitta Primetime Emmy, ikkita BAFTA va bitta Screen Actors Guild mukofotlari sohibi.

Manbalar 

Yashayotgan insonlar
Angliyalik erkak aktyorlar
Angliyalik erkak televideniye aktyorlari
1974-yilda tugʻilganlar
Brenda Blethyn

Brenda Blethyn (talaffuzi: Brenda Bletin; 1946-yil 20-fevralda tugʻilgan) — ingliz aktrisasi. Oltin globus va BAFTA mukofotlari sohibasi.

Havolalar  

 
 

Angliyalik televideniye aktrisalari
Yashayotgan insonlar
1946-yilda tugʻilganlar
Angliyalik aktrisalar
Jena Malone

Jena Laine Malone (; 1984-yil 21-noyabrda tugʻilgan) — amerikalik aktrisa, musiqachi va fotograf. Golden Globe Award va Screen Actors Guild Awards mukofotlariga nomzodlikni qoʻlga kiritgan.

Nevada shtatining Sparks shahrida tugʻilgan Malone oʻzining ilk hayotini u yerda va Las-Vegasda oʻtkazgan, onasi esa mahalliy teatr spektakllarida ishtirok etgan. Oʻzini aktrisa boʻlishga ilhomlantirgan Malone onasini Los-Anjelesga koʻchib oʻtishga koʻndirgan. Bir nechta loyihalarda qatnashganidan soʻng, Malone Anjelica Huston tomonidan oʻzining "Karolinadan chiqqan bastard" (1996) televizion filmida rol oʻynadi va u shuhrat qozondi. Keyinchalik u "Contact" (1997), "Umid" (1997) va "Oʻgay ona" (1998) nomli yirik studiyalarda rollarni oldi.

Yashayotgan insonlar
Amerikalik televideniye aktrisalari
Asli Irlandiyalik amerikaliklar
Amerikalik bola aktrisalar
1984-yilda tugʻilganlar
Amerikalik aktrisalar
Bahodir Qosimov

Bahodir Ergashevich Qosimov — oʻzbek huquqshunosi va davlat arbobi, 2000—2001-yillarda Oʻzbekiston Respublikasi Favqulodda vaziyatlar vaziri.

Biografiyasi 
1944-yil 25-aprelda Toshkent viloyati Qibray tumanida tugʻilgan.

1963—1966-yillarda harbiy xizmatda.

1970-yilda Toshkent davlat yuridik universitetini tugatgan.

1966-1991 — OʻzSSR ichki ishlar idoralarida xizmat.

1991-1994 — Oʻzbekiston Respublikasi Prezidenti devonining mudofaa va xavfizlik majmuasida bosh konsultant.

1994-1996 — Oʻzbekiston Respublikasi Mudofaa vazirining oʻrinbosari.

1996-1997 — Oʻzbekiston Respublikasi Prezidenti huzuridagi Xavfsizlik kengashi kotibi.

1997-2001 — Oʻzbekiston Respublikasi Prezidenti huzuridagi Xavfsizlik kengashi kotibining oʻrinbosari.

2001-2002 — Oʻzbekiston Respublikasi Favqulodda vaziyatlar vaziri.

2002-yildan nafaqada. 2016-yilda vafot etgan.

Mukofotlari 
1998-yilda 2-darajali Shon-sharaf ordeni, 2001-yilda 1-darajali Shon-sharaf ordeni bilan mukofotlangan.

Manbalar 

Oʻzbekiston generallari
Oʻzbekiston yetakchilari
Oʻzbekiston kishilari
Muhammad Zahiriy Samarqandiy

Muhammad Zahiriy Samarqandiy (XII asr) — adib va olim.
(vaf. 1128-yildan keyin).

Adib va olimning toʻliq ismi — Muhammad ibn Ali ibn Muhammad ibn Hasan Kotib Zahiriy Samarqandiy boʻlib, tarjimai holi haqida yetarli maʼlumotga ega emasmiz.
Alloma qoraxoniylar sulolasidan boʻlgan Qilich Tamgʻoch xoqon ibn Qilich Qoraxon (1163-1178) davrida yashagan va shu xon saroyida sohibi devoni insho (yozishmalar devonining boshligʻi) boʻlib ishlagan.
„Agʻrazu-s-siyosa fi arazi-r-riyosa“ („Hukmron-likni boshqarishda siyosatning vazifalari“) uning dastlabki asari boʻlib, unda afsonaviy Jamshid (podshoh)dan to Saljuqiy Sulton Sanjar­­gacha (1118—1157) oʻtgan shohlarning davlat­ni boshqarish masalasida aytgan hikmatli soʻzlari jamlangan. Muallif shohlarning hikmatli soʻzlarini turli izohlar bilan toʻldiradi va asarda juda koʻp qiziqarli tarixiy voqealar haqida soʻz yuritadi. Akademik V. V. Bartold bu asar qoʻlyozmasi bilan qiziqqan va „Moʻgʻullar istilosi davrida Turkiston“ nomli asarining ruscha nashriga ilova qilib undan parcha bostirgan.
Zahiriy nomini Sharqqa tanitgan asari uning „Sindbodnoma“ asaridir. „Sindbodnoma“ asosida hind tilida mashhur boʻlgan qadimgi „Siddxapati“ („Donolar haqida bob“) kitobi yotadi. Abbosiy xalifalaridan Abu Jaʼfar Abdulloh Mansur (712-775) 753-775 yillar, Abu Abdulloh Muhammad Mahdiy (745-785) 775-785 yillar va Horun ar-Rashid (766-809) 785-809 yillar davrida „Sindbodnoma“ ham uch marta arab tiliga tarjima qilingan.
Asbagʻa Sijistoniy „Sindbodnoma“ni „Katta sindbod“, Musa Kisraviy (vaf. 850 yil atrofi) esa „Kichik sindbod“ nomi bilan tarjima qilgan.
950-951 yili somoniylar amiri Nuh ibn Nasrning (943-954 yillari amir boʻlgan) amri bilan „Sindbodnoma“ xoja Amid Abulfavoris Fanoroʻziy tomonidan pahlaviy tili­dan dariy tiliga tarjima qilingan. Bu tarjima badiiy qimmatga ega boʻlmagani uchun unchalik shuhrat qozona olmagan.
„Sindbodnoma“ni fors tilida qaytadan hayot-baxsh etgan Muhammad Zahiriy boʻldi. U bu asarni zamona didiga mos qilib qaytadan ishlagan, unga badiiy tus bergan va Qilich Tamgʻoch hoqonga taqdim etgan.
Zahiriy asarining bir qoʻlyozmasi Britaniya muzeyida, ikkinchisi qirollikka qarashli Osiyo uyushmasi kutubxonasida saqlanadi. Turkiyada „Sind­bodnoma“ning bir qancha qoʻlyozma nusxalari mavjudligi 1948-yilda aniqlangan.
„Sindbodnoma“ bilan sobiq ittifoq sharq­shunos olimlaridan dastlab Ye. E. Bertels qizi­qib, „XII asr tojik prozasi namunasi“ nomli maqolani yozgan. Keyinchalik kitob rus tiliga tarjima qilinib, soʻz boshi va izohlari bilan nashr etilgan.
OʻzR FA sharqshunoslik institutining keksa ilmiy xodimi Yunusxon ota Hakimjonov tomoni­dan „Sindbodnoma“ oʻzbek tiliga ham tarjima qilinib, 1993-yilda nashr etilgan.
„Sindbodnoma“ qoʻlyozmalarining bir nusxasi Beruniy nomidagi sharqshunoslik institutida (inv. № 9318), yana bir nusxasi Sankt-Peterburg Sharqshunoslik institutida (inv. № 352) saqlanmoqda.

Adabiyotlar 

 Samarqandlik allomalar

Manbalar 

Samarqandlik allomalar
Bug‘ra

Bugʻra —  erkak tuya. Og‘ir yuk koʻtaradigan, bichilgan tuya. U yag‘mo qabilasining totemi hisoblangan. Qarluq-Qoraxonlar hoqonlari „bugʻra“ unvoni bilan ulugʻlangan. Xorun Bugʻraxon, Muhammad ibn Yusuf Bugʻraxon, Ibrohim ibn Nasr Bugʻraxon va boshqalar. Bu unvon asosan Satuk Bug‘ra Qoraxon (930-955) davridan boshlab koʻproq uchraydi.

Adabiyotlar 
 N. B. Rabgʻuziy. Qisasi Rabgʻuziy.
 Mahmud Koshgʻariy. Devonu lugʻotit turk. 1-jild.

Atamalar
So‘zliklar
Abu Homid Muhammad ibn Muhammad Amiydiy

Abu Homid Muhammad ibn Muhammad Amiydiy (vaf. 1218-yil) — faqih.

Toʻliq ismi — Muhammad ibn Muhammad ibn Muhammad boʻlib, Ahmad, Abu Homid, Abu Humayd, faqih Samarqandiy Hanafiy ismlari bilan nomlangan. Nima uchun Amiydiy kunyasi bilan nomlangani va qaysi yilda tugʻilgani haqida aniq maʼlumot yoʻq. 615 Jumadul axir/1218-yil avgust oyida Buxoroda vafot etgan.
Alloma nihoyatda tavozeli va xulqi chiroyli kishi boʻlgan. Alloma „Ruknuddin“ („dinning rukni“) degan nomga ham sazovor boʻlgan va usul ilmi faqihi va matematik boʻlgan. Bahs va munozara fani, xususan, tadqiqotda imomlik darajasiga etgan. Kitob tasnif etish bilan birga ilm ustida tadqiqot olib borishni boshlagan birinchi kishi ekani manbalarda keltiriladi. Oldingi oʻtgan allomalarning asarlarini bir-biriga solishtirib ijod etgan. U Rizo Naysaburiyning mashhur shogirdlaridan biri boʻlgan.
Alloma munozara faniga olib boruvchi yoʻllarni tasnif etgan. Faqihlarni qoʻllab-quvvatlagani bois, tadqiqot borasida koʻrsatgan yoʻllari tezda mashhur boʻlgan. Alloma „Irshod“ („Yoʻllanma“) asarini tasnif qilgan. Ushbu asarga fiqh arboblari, jumladan, Damashq qozisi Qoziy Shamsuddin Abulabbos Ahmad ibn Xalil Xubiy, Manbij qozisi Qoziy Avhadud-din Duniy, Najmuddin Marandiy, Badruddin Maro-gʻiy va boshqalar sharh yozishgan.
Bundan tashqari u „An-nafois“ („Nafis narsa-lar“) asarini ham yozgan, kitobni yuqorida aytib oʻtgan Shamsuddin Xubiy muxtasar qilib taʼlif qilgan va „Aroisu-n-nafois“ („Nafislarning parisi, sarasi“) deb nomlagan. Alloma yana „Al-just“ („Tadqiq yoʻnalish“), „At-tariqatu-l-amidiyya“ („Amiydiyga xos uslublar“) „Havzu-l-hayot“ („Hayot havzi“) asarlarining sohibidir. Bundan tashqari mubohasaga tegishli qiziqarli asarlarni yozib qoldirganligi manbalarda keltirilgan. Uning ilmiy asarlarini koʻpchilik oʻrgangan va foydalangan.

Adabiyotlar 

 Samarqandlik allomalar

Manbalar 

Samarqandlik allomalar
Najibuddin Samarqandiy

Najib ad-Din Abu Homid Muhammad ibn Ali ibn Umar as-Samarqandiy ( vafot etgan 1222-yil) – XIII asrda yashagan oʻrta osiyolik shifokor va tibbiyot olimi, Samarqandda tugʻilib, umrining koʻp qismini Samarqandda tibbiyot markazlarida dars berib oʻtkazgan. U yozgan asarlar oʻsha davr tib dorilfununlarida qoʻllanma sifatida foydalanilgan. Najibuddin Samarqandiy 1222-yilda Hirot shahrining moʻgʻullar tomonidan bosib olinishi paytida vafot etgan.

Olim oʻz davrida dastlabki jarroxlik amaliyotlarini ham oʻtkazgan. Bu olim haqida maʼlumotni Qadimgi Yunoniston, Hindiston, Misr, shuningdek, Transoxiana, Xuroson va Eron tibbiyoti va falsafasi tarixiga oid juda muhim manba muallifi Ibn Abu Usaybiya bergan – "Uyun al-anba fi tabakat al". -attiba" (Tabiblar martabalari haqidagi maʼlumotlar tarixi), u haqida gapirganda:

Usaybiya asarlaridan: „Kitob agziyat al-marda“ („Bemorlarning ovqatlanishi haqida kitob“), „Kitob agziyat al-marda“ („Bemorlarning ovqatlanishi haqida kitob“), „Kitob al-asbob val-alamat“ („Kasalliklarning sabablari va alomatlari haqida kitob“), „Kitob al-akrabodin al-kabir“ („Al-Akrabadin haqida katta kitob“), „Kitob al-akrabodin as-sagir“ („Al-Aqrabadin haqida kichik kitob“) kabi bir qator fiziologiyaga oid kitoblarni yaratgan.

Najibuddin Samarqandiyning eng mashhur asari „Kitob al-asbob val-alamat“ asari boʻlib, unda terapiya va patologiyaga oid muhim maʼlumotlar mavjud. Mirzo Ulugʻbekning shaxsiy tabibi Burhonaddin Nafis ibn Ivaz ibn Hakim al-Kermoniy 1424-yilda „Al-asbob val-alamat“ asariga arab tilida sharh yozgan. U bu asardan ayrim parchalarni oʻz asariga kiritdi va shu tufayli Najibuddin Samarqandiy ijodi fanga maʼlum boʻldi, hozirda bu asarlar toʻliq saqlanib qolinmagan, ayrim saqlanib qolingan qismlari Fransiyadagi muzeylarga topshirilgan.

Manbalar

Adabiyotlar 

 Babadjanov A. Sh. Bibliografii uchyonix-medikov Sredney Azii po sochineniyu Ibn Abi Usaibia „Uyun al-anba fi tabakat al-attiba“ // Obщestvennie nauki v Uzbekistane. – 2001. – № 3.
Samarqandda tugʻilganlar
1222-yilda vafot etganlar
Aziz Mahmud Hudoiy

Aziz Mahmud Hudoiy Uskudariy — (1541 yil- 1628yil) olim; shoir.

Aziz Mahmud Hudoiy Junayd Bag‘dodiy avlodidan b‘lib, Sayyid" unvoniga ega. U 1541 yili Sharaflikochisar shahrida tugʻigan.

Faoliyati 
Aziz Mahmud Hudoiy Istanbuldagi „Ayasofiya“ masjidida koʻp yillar imomlik qilgan.  U Hudoiy tahallusi bilan nazmiy pandnomalar, she’rlar yozgan. Shu bois, xalq orasida Mahmud Hudoiy boʻlib tanilgan.

Vafoti 
Aziz Mahmud Hudoiy 1628 yili Istanbul Uskudarda vafot etgan.

Adabiyotlar 
 Aziz Mahmud Hudayi, by prof.Dr.H. Kamil Yilmaz, Istanbul-2020, ISBN: 978-605-68070-0-8

Manbalar 

Olimlar
Tasavvuf
Bayron Molina

Bayron Molina Figueroa (; 1993-yil 10-may, Tegusigalpa) — gonduraslik bokschi, birinchi vazn toifasi vakili. U 2012-yildan beri Gonduras milliy boks terma jamoasida oʻynamoqda, Markaziy Amerika oʻyinlarining bronza medali sovrindori, Markaziy Amerika chempionatining bronza medali sovrindori, Londondagi Yozgi Olimpiya oʻyinlari ishtirokchisi. 2015-yildan buyon u professional boks bilan ham shugʻullanadi.

Hayoti 
Bayron Molina 1993-yil 10-mayda Tegusigalpada tugʻilgan.

Havaskor karerasi 
U 2012-yilgi mavsumda kattalar oʻrtasidagi xalqaro darajadagi birinchi muvaffaqiyatga erishdi, u Gonduras terma jamoasining asosiy jamoasiga kirganida va San-Xosedagi Markaziy Amerika chempionatiga tashrif buyurgan va u yerdan birinchi vazn toifasida qoʻlga kiritilgan bronza mukofotini olib kelgan. Uni yarim final bosqichida kosta-rikalik David Ximenas toʻxtatdi. Bir qator muvaffaqiyatli chiqishlari tufayli u Londondagi Yozgi Olimpiya oʻyinlarida mamlakat sharafini himoya qilish huquqiga ega boʻldi. U 49 kg vazn toifasida faqat bitta jang oʻtkazdi, u dastlabki bosqichda Hindiston vakili Devendro Singxga yutqazgan edi.

London Olimpiadasidan keyin Molina Gonduras boks jamoasining asosiy jamoasida qoldi va yirik xalqaro turnirlarda qatnashishda davom etdi. Shunday qilib, 2013-yilda u San-Xosedagi Markaziy Amerika oʻyinlarida yarim finalda nikaragualik Sezar Mendozaga yutqazib, bronza medalini qoʻlga kiritdi. Bir yil oʻtgach, u Markaziy Amerika va Karib dengizi oʻyinlari uchun saralash turnirida gʻolib chiqdi, ammo oʻyinlarda ishtirok etmadi.

2017-yilda u Tegusigalpada boʻlib oʻtgan Pan-Amerika chempionatida boks bilan shugʻullangan, shuningdek, Gamburgdagi Jahon chempionatida mamlakatni himoya qilgan, u yerda u 1/16 finalda toʻxtatilgan.

Kasbiy martaba 
2015-yilda Bayron Molina professional faoliyatini boshladi va yil davomida professional darajada uchta gʻalaba qozondi. 2017-yilda u Gonduras olimpiya terma jamoasida oʻynash uchun ushbu sohadagi faoliyatini toʻxtatdi.

Manbalar 

Yashayotgan insonlar
1993-yilda tugʻilganlar
10-mayda tugʻilganlar
Kiyevlik Madonna

Kiyevlik Madonna — 2022-yilda Ukraina poytaxti Kiyevni Rossiya Federatsiyasi Qurolli kuchlari bombardimon qilishi chogʻida hujumdan himoyalanish uchun Kiyev metrosidan boshpana topgan bolani emizayotgan ayolning ramziy tasviri. Jurnalist Andras Földes olgan surat internetda mashhur boʻldi. Bu surat insonparvarlik inqirozining ham, adolatsiz urushning ham namunasiga aylandi. Tasvir Italiyaning Mugnano di Napoli shahridagi katolik cherkovida namoyish etilgan ikona uchun namuna boʻlib, qarshilik va umidning badiiy ramziga aylandi.

Tarixi 
Rossiyaning Ukrainadagi urushi dastlabki kunlarida 27 yoshli Tetyana Bliznyak uch oylik qizi Marichkani emizayotgan holati vengriyalik jurnalist Andras Földesning eʼtiborini tortdi va ushbu holatni tasvirga oldi. Ayol 2022-yil 25-fevraldan boshlab eri va bolasi bilan metroda panoh topgan edi. Ular 26-fevral kuni evakuatsiya qilinishi kerak boʻlgan boʻlsa-da, janglar bois oʻzlari boshpana qilgan tunneldan chiqa olmagan. Surat internetga tarqaldi va hatto Vatikanning rasmiy veb-saytiga ham ulashildi. Suratni koʻrganlar orasida Dneprlik ukrain rassomi Marina Solomennikova ham bor edi. U oʻz chaqalogʻini emizayotgan Meri portretidan ayolning ramziy suratini chizishda ilhomlangan. Rasmda ukrainalik ayolning bosh kiyimi Maryamning pardasi sifatida koʻrsatilgan va ayolning boshi metro xaritasi oldida tasvirlangan. 2020-yil 5-mart kuni rassom oʻzi yaratgan portretni internetga joylashtirdi.

Iezuit ruhoniysi Vyacheslav Okunning iltimosiga koʻra, „Metrodagi Madonna“ portretining tuval nusxasi ruhoniy xizmat qiladigan joyda saqlash uchun Italiyaga yuborildi. Muqaddas payshanba kuni Neapol arxiyepiskopi rasmni sajda qilish obyekti sifatida muqaddaslashtirdi. Ushbu ramziy belgi Munyano di Napoli kommunasida joylashgan „Kiyev Madonnasi“ nomli Isoning Muqaddas Yuragi cherkovida namoyish etildi. Belgi Rim papasi Fransisk tomonidan 2022-yil 25-martda muqaddaslashtirildi.

Keyinchalik Tetyana Bliznyak Lvovdan boshpana oldi.

Ahamiyati 
Tasvir gumanitar inqiroz va adolatsiz urush tasviriga hamda ukrainaliklarning umidi va sokin qarshilik ramziga aylandi. Portret, oʻz navbatida, Buyuk Hirod xavfidan panoh topgan nosiralik Isoning onasi sifatida bugungi kundagi urush zoʻravonligidan panoh topgan ushbu ayol kabi chaqaloqni emizayotgan Maryamning zamonaviy ramzi hisoblanadi. Kiev bokira qizi Ukraina tarixi va milliy oʻziga xosligi bilan ham ajralib turadi. Sovet davrida bu belgi Ukrain millatchiligi va Sovet hukmronligiga qarshilik ramzi sifatida gavdalangan. Bugungi kunda u madaniy boylik va Ukraina oʻziga xosligi hamda merosining ramzi hisoblanadi.

Manbalar 

Ukraina
Ukraina madaniyati
Ukraina matbuoti
Vasylkiv mayolika xoʻrozi

Vasilkiv mayolika xoʻrozi () Valeriy Protoriev va Nadiya Protorieva muallifligida yaratilgan vaVasilkovdagi mayolika fabrikasi ishlab chiqargan bezak buyumlari. Ushbu sanʼat asari Rossiyaning Ukrainaga bostirib kirishi paytida (2022) Borodiankadagi uylardan birining surati internetga tarqalgach, chidamlilik timsoliga aylandi. Kvartira deyarli butunlay vayron boʻlganiga qaramay, devordagi oshxona shkafi saqlanib qolgan edi. Yaqinroqdan qaralganda, shkaf tepasida dekorativ mayolika xoʻrozi koʻrinadi.

Tarixi 
Vasilkiv mayolika xoʻrozining kelib chiqish tarixi 18-asrga toʻgʻri keladi. Oʻsha paytda Vasilkov shahri Ukrainada kulolchilik ishlab chiqarishi markazi boʻlgan. Vasilkovda mayolika kulolchilik namunalari yaratish anʼanasini mintaqaga Italiyadan mohir hunarmandlar olib kelgan. Mahalliy hunarmandlar sohani yanada rivojlantirgan. Ushbu sanʼat turi Ukraina xalq sanʼati va madaniyati ramziga aylandi.

Xoʻroz 1960-yillar boshidan 1980-yillargacha Vasilkovdagi mayolika zavodida ishlab chiqarilgan. Borodyankadagi vayron boʻlgan uydagi xona bilan omon qolgan xoʻroz surati butun dunyoga mashhur boʻlgach, ukrainalik ommaviy axborot vositalari va ijtimoiy tarmoqlarda ushbu sanʼat asariga qiziqish bildirildi. Xonani Yelizaveta Servatinska payqab, suratga olgan. Kiyev shahar kengashi deputati Viktoriya Burdukova esa barchaning eʼtiborini xoʻrozga qaratdi.

Xoʻroz xona bilan birgalikda Milliy qadr-qimmat inqilobi muzeyi ekspozitsiyasiga olib borildi.

Mualliflar 

Asar dastlab xatolik tufayli Prokop Bidasiukga tegishli deb hisoblandi.

Vasilkiv mayolika fabrikasining bosh rassomi Sergey Denysenko xoʻrozning muallifligi Valeriy Protoryev va uning rafiqasi Nadiyaga tegishli deb hisoblaydi.

Ramz 

Portlashdan omon qolgan va devorida xoʻroz boʻlgan oshxona shkafi matonat va qatʼiyat ramzi boʻldi. Ushbu holat boʻyicha „Ushbu oshxona kabineti kabi kuchli boʻling“ mazmunidagi memlar paydo boʻldi. U, shuningdek, magʻlubiyatsiz Ukraina ruhi ramzi sifatida ham tilga olinadi.

Xoʻroz Aleksandr Grexov, Dima Kovalenko, Injir mushuk rasmlarida ham uchraydi. Mahalliy onlayn bozorlarda u faol qidirilmoqda.

Xoʻroz pysanky (Pasxa tuxumlari) uchun mashhur mavzulardan biriga aylandi. Masalan, litvalik dizayner Laimės Kūdikis uni tuxumlardan biriga joylashtirdi. 2022-yil 9-aprelda Buyuk Britaniya Bosh vaziri Boris Jonsonning Kiyevga tashrifi chogʻida Ukraina Prezidenti Vladimir Zelenskiy xuddi shunday sopol xoʻrozlar sovgʻa qilgan edi.

Manbalar 

Ukraina
Ukraina-Rossiya
Ukraina madaniyati
Ukraina sanʼati
Baytul Huda masjidi (Usingen)

Baytul Huda (Hidoyat uyi) -Germaniyaning Usingen shahridagi masjid boʻlib, Ahmadiya Musulmon Jamiyati (AMJ) tomonidan boshqariladi. Masjid 2004-yil 7-sentabrda Mirzo Masrur Ahmad tomonidan bunyod etilgan.

Uning ikkita namoz xonasi mavjud boʻlib, har biri 77 m2 ni tashkil etadi; Usenkendagi jamoa 160 aʼzoga ega.

Masjid 2004-yil 23-dekabr kuni ertalab qisman yoqib yuborilgan. Usenkenning koʻplab aholisi masjidni rekonstruksiya qilish uchun xayr-ehson qilishgan; rekonstruksiyadan soʻng doʻstlik belgisi sifatida kirish joyiga daraxt ekilgan. Yongʻin sabablari aniqlanmagan.

Yana qarang 

 Germaniyada Islom
 Ahmadiya
 Yevropadagi masjidlar roʻyxati

Koordinatalar Vikimaʼlumotlarda
Germaniyadagi Ahmadiya masjidlari
Xochtaunuskreisdagi binolar va inshootlar
Masjidlar 2004-yilda qurib bitkazildi
Begin Again

Begin Again 2013-yilda ekranlarga chiqarilgan komediya-drama janridagi AQSh filmidir. Exclusive Media, Sycamore Pictures, Black Label Media, Likely Story va Apatow Productions studiyalari tomonidan ishlangan hamda The Weinstein Company tomonidan tarqatilgan. Film rejissori — John Carney, produserlari — Anthony Bregman, Tobin Armbrust va Judd Apatow, ssenariy muallifi esa Carneydir. Filmda bosh rollarni Keira Knightley va Mark Ruffalo ijro etgan.

Filmning ilk relizi 7-sentabr 2013-yilda boʻlib oʻtgan. Film mablagʻi $8 millionni tashkil etib, kartina umumjahon boʻylab $65 million daromad qilgan.

Rollarda 
 Keira Knightley — Gretta James
 Mark Ruffalo — Dan Mulligan
 Adam Levine — Dave Kohl
 Catherine Keener — Miriam Hart
 Hailee Steinfeld — Violet Mulligan
 James Corden — Steve
 CeeLo Green — Troublegum
 Yasiin Bey — Saul
 Rob Morrow — bosh direktor
 Maddie Corman — Phillis
 Aya Cash — Jenny
 Jennifer Li — Mim

Musiqasi

Manbalar

Havolalar 
 

2013-yil filmlari
Ingliz tilidagi filmlar
AQSh filmlari
AQSh komediya filmlari
AQSh dramatik filmlari